नाश्ते में बनाएं पापड़ स्प्रिंग रोल और ब्रेड का दही टोस्ट, बैंगन की लज़ीज़ करी डिनर में परोसें
पापड़ स्प्रिंग रोल क्या चाहिए पापड़- 3-4, हरी, पीली और लाल शिमला मिर्च-1/2-1/2 लंबी और पतली कटी हुई, गाजर- 1 लंबी और पतली कटी हुई, पत्तागोभी- 1 कप लंबी और पतली कटी हुई, सॉस (शेज़वान, चिली ऑयल या अन्य)- 1 छोटा चम्मच, तेल- 1 छोटा
पापड़ स्प्रिंग रोल
क्या चाहिए
पापड़- 3-4, हरी, पीली और लाल शिमला मिर्च-1/2-1/2 लंबी और पतली कटी हुई, गाजर- 1 लंबी और पतली कटी हुई, पत्तागोभी- 1 कप लंबी और पतली कटी हुई, सॉस (शेज़वान, चिली ऑयल या अन्य)- 1 छोटा चम्मच, तेल- 1 छोटा चम्मच।
ऐसे बनाएं
पैन में तेल गर्म करके इसमें सारी सब्ज़ियां डालें। इन्हें कुछ मिनट पकाएं। फिर अपना पसंदीदा सॉस मिलाएं। इसे कुछ सेकंड चलाते हुए पकाएं। आप इसमें चीज़ भी मिला सकती हैं। इस भरावन को ठंडा कर लें। अब पापड़ को पानी में डुबोएं ताकि यह ढीला हो जाए। पापड़ के एक कोने में सब्ज़ियों से तैयार भरावन रखें। भरावन के साथ पापड़ को अंदर की तरफ़ एक-दो बार रोल करें। फिर दोनों किनारे (दायां-बायां) अंदर की ओर मोड़ें और रोल करें। अब गर्म पैन में तेल लगाकर इन्हें कुरकुरा सेंक लें। इसे सॉस के साथ परोसें। - सभ्य और मोमी
दही टोस्ट
क्या चाहिए
ब्रेड- 3 स्लाइज़, बेसन- 2 बड़े चम्मच, दही- 1/2 कप, प्याज़- 1/2 लंबा और बारीक कटा, नमक व काली मिर्च पाउडर, लाल मिर्च पाउडर- 1/4 छोटा चम्मच, हल्दी पाउडर- 1 चुटकी, घी- 2 बड़े चम्मच, राई- 2 छोटे चम्मच, कढ़ी पत्ते- 10-12, हरी मिर्च- 2 लंबाई में कटी हुई, पानी- 2 बड़े चम्मच।
ऐसे बनाएं
​​​​​​​बड़े बोल में दही, लाल मिर्च पाउडर, हल्दी पाउडर, बेसन, नमक, काली मिर्च और पानी डालकर अच्छी तरह से मिलाएं। इस घोल में ब्रेड को अच्छी तरह से लपेटें और गर्म तवे पर तेल लगाकर सुनहरा भूरा सेंक लें। तड़के के लिए अलग पैन में घी गर्म करके राई तड़काएं। हरी मिर्च और कढ़ी पत्ते तड़काएं। तैयार ब्रेड को प्लेट पर रखें और ऊपर से कच्चा प्याज़ और तड़का डालकर स्वाद का आनंद उठाएं। - सलोनी कुकरेजा​​​​​​
बैंगन करी
क्या चाहिए
बैंगन- 2 (बड़े और लंबे), अदरक- 1 इंच टुकड़ा किसी हुई, लहसुन कलियां- 3, करी पाउडर- 1 बड़ा चम्मच, लाल मिर्च पाउडर- 1 छोटा चम्मच, लाल टमाटर का सॉस- 2 बड़े चम्मच, दूध- 1 कप, पानी- 1 कप, पिसी हुई मूंगफली- 1 बड़ा चम्मच, नमक- स्वादानुसार, 1/2 नींबू का रस, तेल- 2 बड़े चम्मच।
ऐसे बनाएं
​​​​​​​बैंगन के छोटे-छोटे टुकड़े काटकर धोएं। इसमें एक बड़ा चम्मच नमक मिलाकर दस मिनट के लिए रख दें जिससे बैंगन पानी छोड़ देगा। इसका पानी निथारकर कपड़े से पोंछ लें। पैन में तेल गर्म करें। इसमें बैंगन डालकर पकाएं। जब बैंगन अच्छी तरह से पक जाए तो इसमें अदरक और लहसुन डालकर भूनें। टमाटर सॉस मिलाएं। लाल मिर्च और करी पाउडर मिलाएं। दूध और पानी मिलाएं। मूंगफली पाउडर मिलाकर करी को दस मिनट धीमी आंच पर ढककर पकाएं। नमक और नींबू का रस मिलाकर कुछ सेकंड पकाएं। हरा धनिया डालकर परोसें।
नोट- करी पाउडर बनाने के लिए 1 बड़ा चम्मच धनिया पाउडर, 1 छोटा चम्मच जीरा पाउडर, 1 छोटा चम्मच हल्दी पाउडर, छोटा चम्मच काली मिर्च, छोटा चम्मच लाल मिर्च और छोटा चम्मच अदरक पाउडर को अच्छी तरह से मिला लें।​​​​​​​​​​​​